Paul Karrer

Paul Karrer (21. aprill 1889 Moskva – 18. juuni 1971 Zürich) oli Šveitsi orgaaniline keemik. 1937. aastal sai ta koos Walter Norman Haworthiga Nobeli keemiaauhinna karotenoidide, flaviinide, A-vitamiini ja B2-vitamiiniga seotud uurimistöö eest.

Ta õppis Zürichi Ülikoolis keemiat. 1911. aastal kaitses ta filosoofiadoktori väitekirja. 1912. aastal töötas ta koos Paul Ehrlichiga Maini-äärses Frankfurdis Georg Speyer Hausis keemikuna. 1919. aastal anti talle keemiaprofessori kutse ja temast sai Keemiainstituudi direktor.http://www.nobelprize.org/nobel_prizes/chemistry/laureates/1937/karrer-bio.html

Uurimistöö
Tema kõige tänuväärsemaks tööks peetakse taimsete pigmentide uurimist. Ta selgitas ja pakkus välja karoteenide keemilise struktuuri ning lisas, et osa karotenoide muudetakse organismide sees A-vitamiiniks. 
1930. aastatel formuleeris ta esimesena A-vitamiini eelvitamiini – beetakaroteeni valemi. 
Hiljem kinnitas Karrer Albert Imre Szent-Györgyi avastatud C-vitamiini struktuuri. Veel sünteesis ta B2-vitamiini ja E-vitamiini.http://science.howstuffworks.com/dictionary/famous-scientists/chemists/paul-karrer-info.htmGerald Litwack, Vitamin A, Vitamines and Hormones, lk 290, Vol 75, Elsevier, ISBN 978-0-12-709875-3, Google`i raamatu osaline veebiversioon (vaadatud 14.07.2013) Tema flaviinidega seotud uurimine tuvastas, et algul B2-vitamiiniks peetud laktoflaviin on üksnes osa B2-vitamiini kompleksist.

Lisaks uuris ta selliste orgaaniliste biomolekulide nagu aminohapete, mitmete alkoloidide, letsitiinide, antotsüaniidide jpt keemilist struktuuri. 

 Panus orgaanilise keemia arengusse 

Paul Karreri sünteesitud vitamiinid (osaline)http://www.nndb.com/people/418/000100118/
AastaVitamiin1931A-vitamiin1935B2-vitamiin1938E-vitamiin (DL-α-tocopherol)1939K-vitamiin (phytonadione)

 Teosed 
1927 – orgaanilise keemia õpik "Lehrbuch der Organischen Chemie"
1950 – koos Ernst Juckeriga "Karotenoidid" (ingl k Carotenoids), Elsevier Publishing Company .

Tunnustus
1947 – valiti Londoni Kuningliku Seltsi välisliikmeks

 Mälestuse jäädvustamine
Paul Karreri järgi on nimetatud Kuu kraater Karrer.http://www.planetenkunde.de/p012/p01204/p01204090716.htm

 Viited 

Kategooria:Šveitsi keemikud
Kategooria:Zürichi Ülikooli vilistlased
Kategooria:Nobeli keemiaauhinna laureaadid
Kategooria:Sündinud 1889
Kategooria:Surnud 1971